
324. Έγκριση σύναψης δανείου του Ταμείου Εθνικής Αμϋνης από 

την Εθνική Κτηματική Τράπεζα της Ελλάδος και καθορισμός 

στην Κοινότητα Καρδάμαινας . 4 

328. Περί μεταφοράς έδρας συμβολαιογράφου από τον Δήμο Κρω- · 

πίας στην Κοινότητα Βάρης.. 5 

329. Προσαρμογή της Ελληνικής Νομοθεσίας για τους Ναυτικούς 

πράκτορες στις διατάξεις της αριθμ. 82/470/ΕΟΚ Οδηγίας 
του Συμβουλίου των Ευρωπαϊκών Κοινοτήτων. 6 

330. Προσαρμογή της Ελληνικής Νομοθεσίας προς τις διατάξεις 

της Οδηγίας 89/629/ΕΟΚ/4.12.1989 για τον περιορισμό 
του θορύβου που προκαλείται απο υποηχητικά αεριωθούμενα 
πολιτικά αεροπλάνα . 7 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

112. Κατάργηση των δελτίων ελευθέρας κυκλοφορίας και μειωμέ¬ 
νης τιμής εισιτηρίων στον Ο.Σ.Ε. 8 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 324 (1) 


Έγκριση σύναψης δανείου του Ταμείου Εθνικής Αμύνης από την Εθνική 
Κτηματική Τράπεζα της Ελλάδος και καθορισμός των όρων αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις του άρθρου 9 του Ν. 4407/29 
«Περί συστάσεως του Ταμείου Εθνικής Αμύνης» με πρόταση του Υουρ- 
γικού Συμβουλίου, αποφασίζουμε: 

Άρθρο 1 

■ Εγκρίνεται η σύναψη δανείου διακοσίων εκατομμυρίων 
(200.000.000) δραχμών του Ταμείου Εθνικής Αμύνης από την Εθνική 
Κτηματική Τράπεζα της Ελλάδος για την αποπεράτωση των Στρατιω¬ 
τικών Οικημάτων Αξιωματικών (ΣΟΑ) στα νησιά τσυ Αιγαίου και πε¬ 
ριοχής Έβρου. 

Άρθρο 2 

Το δάνειο θα συνομολογηθεί με τους παρακάτω βασικούς όρους: 
α) Επιτόκιο μέχρι είκοσι πέντε στα εκατό (25%) με ρήτρα αναλόγου 
αναπροσαρμογής του σε περίπτωση αυξομειώσεως των επιτοκίων χρη- 
ματοδοτήσεως από την Τράπεζα της Ελλάδος. 


β) Διάρκεια εξόφλησης δέκα πέντε (15) χρόνια σε εξάμηνες τοκοχρε¬ 
ωλυτικές δόσεις. 

γ) Για να εξασφαλισθεί η κανονική εξυπηρέτηση του δανείου το Τα¬ 
μείο Εθνικής Αμύνης θα εκχωρήσει στην Εθνική Κτηματική Τράπεζα 
της Ελλάδος από τους πόρους του, τα έσοδα από τους καταλογισμούς 
υλικού Στρατεύματος και τα έσοδα από κάθε είδους εκποιήσεις. 

Για την περίπτωση που δεν αρκούν ή που καταργηθούν τα έσοδα 
αυτά, θα δοθούν υπέγγυα υπέρ της Εθνικής Κτηματικής Τράπεζας της 
Ελλάδος έσοδα του Ταμείου Εθνικής Αμύνης από κάθε άλλη πηγή. 

Στον Υπουργό Εθνικής Άμυνας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 22 Σεπτεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΑΝΤΙΠΡΟΕΔΡΟΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ 

ΙΩΑΝΝΗΣ ΒΑΡΒΙΤΣΙΩΤΗΣ, ΑΝΤΩΝΗΣ ΣΑΜΑΡΑΣ, ΣΩΤΗΡΙΟΣ ΚΟΥΒΕΛΑΣ. ΓΕΩΡΓΙΟΣ ΣΟΥ- 
ΦΛΙΑΣ, ΙΩΑΝΝΗΣ ΠΑΛΑΙΟΚΡΑΣΣΑΣ, ΜΙΧΑΗΛ ΠΑΠΑΚΩΝΣΤΑΝΤΙΝΟΥ, ΑΡΙΣΤΕΙΔΗΣ ΚΑ- 
ΛΑΝΤΖΑΚΟΣ, ΜΑΡΙΕΤΤΑ ΓΙΑΝΝΑΚΟΥ, ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ, ΙΩΑΝΝΗΣ 
ΚΕΦΑΛΟΓΙΑΝΝΗΣ, ΙΩΑΝΝΗΣ ΒΑΣΙΛΕΙΑΔΗΣ, ΓΕΩΡΓΙΟΣ ΤΖΙΤΖΙΚΩΣΤΑΣ, ΓΕΩΡΓΙΟΣ ΜΙ- 
ΣΑΗΛΙΔΗΣ, ΣΤΕΦΑΝΟΣ ΜΑΝΟΣ, ΣΤΑΥΡΟΣ ΔΗΜΑΣ, ΑΘΑΝΑΣΙΟΣ ΞΑΡΧΑΣ. ΝΙΚΟΛΑΟΣ 
ΓΚΕΛΕΣΤΑΘΗΣ, ΑΛΕΞΑΝΔΡΟΣ ΠΑΠΑΔΟΓΓΟΝΑΣ, ΕΥΘΥΜΙΟΣ ΧΡΙΣΤΟΔΟΥΛΟΥ, ΠΑΝΑΓΙ¬ 
ΩΤΗΣ ΧΑΤΖΗΝΙΚΟΛΑΟΥ, ΓΕΩΡΓΙΟΣ ΣΟΥΡΛΑΣ, ΑΝΝΑ ΨΑΡΟΥΔΑ - ΜΠΕΝΑΚΗ, ΑΡΙΣΤΟ¬ 
ΤΕΛΗΣ ΠΑΥΛΙΔΗΣ, ΑΧΙΛΛΕΑΣ ΚΑΡΑΜΑΝΛΗΣ, ΣΩΤΗΡΙΟΣ ΧΑΤΖΗΓΑΚΗΣ, ΜΙΧΑΗΛ (ΜΙ- 
ΚΗΣ) ΘΕΟΔΩΡΑΚΗΣ 

- ψ - 

ΠΡΟΕΔΡΙΚΟ ΔΙΑΤΑΓΜΑ ΥΠ 1 ΑΡΙΘ. 325 (2) 

Μεταφορά έδρας Συμβολαιογράφου από το Δήμο Αθηναίων στο Δήμο 

Αγίου Δημητρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 3 και 4 του Νόμου 670/ 
1977 «Περί κώδικος Συμβολαιογράφων» (ΦΕΚ 232/25.8.1977 τ. 
Ά). 

2. Την αριθ. 21/10.5.1990 γνωμοδότηση της Ολομέλειας του Δι¬ 
καστηρίου Πρωτοδικών Αθηνών που εκδόθηκε μετά την από 
23.1.1990 γνώμη του Διοικητικού Συμβουλίου του Συμβολαιογραφι¬ 
κού Συλλόγου Εφετείων Αθηνών - Πειραιώς - Αιγαίου - Δωδεκανήσου 
και 

3. Την 361/1990 γνωμοδότηση του Συμβουλίου Επικράτειας, με 
πρόταση του Αντιπροέδρου της Κυβέρνησης και Υπουργού Δικαιοσύ¬ 
νης, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο μόνο 

Η έδρα μιας από τις θέσεις Συμβολαιογράφων του Ειρηνοδικείου 
Αθηνών μεταφτέρεται από το Δήμο Αθηναίων στο Δήμο Αγίου Δημη- 
τρίου που υπάγεται στην ίδια Ειρηνοδικειακή Περιφέρεια. 

Στον Αντιπρόεδρο της Κυβέρνησης και Τπουργό Δικαιοσύνης αναθέ-. 
τουμε τη δημοσίευση και εκτέλεση του παρόντος Διατάγματος. 

Αθήνα, 6 Σεπτεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 326 (3) 

Μεταφορά έδρας Συμβολαιογράφου από το Δήμο Αμαρουσίου στην Κοι¬ 
νότητα Μελισσίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 3 και 4 του Νόμου 670/ 
1977 «Περί κωδικός Συμβολαιογράφων» (ΦΕΚ 232/25.8.1977 τ. 
Α'). 

2. Την αριθ. 5/16.2.1990 γνωμοδότηση της Ολομέλειας του Δικα¬ 
στηρίου Πρωτοδικών Αθηνών που εκδόθηκε μετά την από 12.12.1989 
γνώμη του Διοικητικού Συμβουλίου του Συμβολαιογραφικού Συλλόγου 
Εφετείων Αθηνών - Πειραιώς - Αιγαίου - Δωδεκανήσου και 

3. Την 275/1990 γνωμοδότηση του Συμβουλίου Επικράτειας, με 
πρόταση του Αντιπροέδρου της Κυβέρνησης και Υπουργού Δικαιοσύ- 

. νης, αποφασίζουμε: 

Άρθρο μόνο 

Η έδρα μιας από τις θέσεις Συμβολαιογράφων του Ειρηνοδικείου 
' Αμαρουσίου μεταφέρεται από την έδρα του Ειρηνοδικείου Αμαρουσίου 
στην Κοινότητα Μελισσίων που υπάγεται στην ίδια Ειρηνοδικειακή Πε¬ 
ριφέρεια. 

Στον Αντιπρόεδρο της Κυβέρνησης και Υπουργό Δικαιοσύνης αναθέ- 
I τουμε τη δημοσίευση και εκτέλεση του παρόντος Διατάγματος. 

Αθήνα, 6 Σεπτεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 327 (4) 

Μεταφορά έδρας Συμβολαιογράφου του Ειρηνοδικείου Κω στην Κοινό- 
: τητα Καρδάμαινας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 3 και 4 του Νόμου 670/ 
1977 «Περί κώδικος Συμβολαιογράφων» (ΦΕΚ 232/25.8.1977 τ. 
Α’). 

2. Την αριθ. 9/9.5.1990 γνωμοδότηση της Ολομέλειας του Δικα¬ 
στηρίου Πρωτοδικών Κω που εκδόθηκε μετά την από 12.12.1989 
γνώμη του Διοικητικού Συμβουλίου του Συμβολαιογραφικού Συλλόγου 
Εφετείων Αθηνών - Πειραιώς - Αιγαίου - Δωδεκανήσου και 

ι 3. Την 315/1990 γνωμοδότηση του Συμβουλίου Επικράτειας, με 
πρόταση του Αντιπροέδρου της Κυβέρνησης και Υπουργού Δικαιοσύ¬ 
νης, αποφασίζουμε: 

Άρθρο μόνο 

Η έδρα μιας από τις θέσεις Συμβολαιογράφων του Ειρηνοδικείου Κω 
μεταφέρεται από την έδρα του Ειρηνοδικείου Κω στην Κοινότητα Καρ- 
δάμαινας που υπάγεται στην ίδια Ειρηνοδικειακή Περιφέρεια. 


Στον Αντιπρόεδρο της Κυβέρνησης και Υπουργό Δικαιοσύνης αναθέ¬ 
τουμε τη δημοσίευση και εκτέλεση του παρόντος Διατάγματος. 

Αθήνα, 6 Σεπτεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΓ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-♦-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 328 (5) 

Περί μεταφοράς έδρας συμβολαιογράφου από τον Δήμο Κρωπίας στην 
Κοινότητα Βάρης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 2 παράγραφοι 3 και 4 του Νόμου 670/ 
1977 «περί κώδικος συμβολαιογράφων» 232/25.8.1977 τ. Α'. 

2) Την αριθμ. 5/16.2.1990 γνωμοδότηση της Ολομέλειας του Δι¬ 
καστηρίου Πρωτοδικών Αθηνών που εκδόθηκε μετά την από 
12.12.1989 γνώμη του Διοικητικού Συμβουλίου του Συμβολαιογραφι¬ 
κού Συλλόγου Εφετείων Αθηνών - Πειραιώς - Αιγαίου - Δωδεκανήσου 
και 

3) Την 274/1990 γνωμοδότηση του Συμβουλίου Επικράτειας, με 
πρόταση του Υπουργού Δικαιοσύνης αποφασίζουμε: 

Άρθρο μόνο. 

Η έδρα μιας από τις θέσεις συμβολαιογράφων του Ειρηνοδικείου 
Κρωπίας μεταφέρεται από την έδρα του Ειρηνοδικείου Κρωπίας στην 
κοινότητα Βάρης που υπάγεται στην ίδια Ειρηνοδικειακή περιφέ¬ 
ρεια. 

Στον Αντιπρόεδριο και Υπουργό Δικαιοσύνης αναθέτουμε τη δημο¬ 
σίευση και εκτέλεση του παρόντος διατάγματος. 

, Αθήνα, 6 Σεπτεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-^- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 329 (6) 

Προσαρμογή της Ελληνικής Νομοθεσίας για τους Ναυτικούς πράκτορες 
στις διατάξεις της αριθμ. 82/470/ΕΟΚ Οδηγίας του Συμβουλίου 
των Ευρωπαϊκών Κοινοτήτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις των παραγράφων 1,2 και 3 του άρθρου 1 του Ν. 
1338/83 (ΦΕΚ 34Α'/17.3.83) «Εφαρμογή του Κοινοτικού Δικαίου». 

2) Τις διατάξεις του άρθρου 10 παράγραφος 1 του Ν. 4473/65 (ΦΕΚ 
102Α'/31.5.65 «περί Ελέγχου της Ναυσιπλοΐας, Επιθεωρήσεως 
Εμπορικών Πλοίων και άλλων τινών διατάξεων». 

3. ΤΗν αριθμ. 82/470/ΕΟΚ Οδηγία του Συμβουλίου των Ευρωπαϊ¬ 
κών Κοινοτήτων της 29ης Ιουνίου 1982. 

4. Την αριθμ. 91086/28.5.1990 (ΦΕΚ 334Β'/29.5.90) από¬ 
φαση του Πρωθυπουργού, «Καθορισμός αρμοδιοτήτων του Αναπλη¬ 
ρωτή Υπουργού Εμπορικής Ναυτιλίας Αριστοτέλη Παυλίδη». 

5. Την 358/1990 γνωμοδότηση του Συμβουλίου της Επικρά¬ 
τειας. 

6. Μετά από πρόταση των Υπουργών Εθνικής Οικονομίας και Ανα¬ 
πληρωτή Εμπορικής Ναυτιλίας, αποφασίζουμε: 

Άρθρο μόνο. 

Υπήκοοι χωρών μελών της Ευρωπαϊκής Κοινότητας αποκτούν την 
άδεια ασκήσεως του επαγγέματος του ναυτικού πράκτορα υπό τους 
όρους και τις προϋποθέσεις που την αποκτούν και οι Έλληνες υπήκοοι. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στον Αναπληρωτή Υπουργό Εμπορικής Ναυτιλίας αναθέτουμε την 
δημοσίευση και εκτέλεση τόυ παρόντος προεδρικού διατάγματος. 

Αθήνα, 6 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

Ο ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΣΟΥΦΛΙ ΑΣ ΑΡΙΣΤΟΤΕΛΗΣ ΠΑΥΛΙΔΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 330 (7) 

Προσαρμογή της Ελληνικής Νομοθεσίας προς, τις διατάξεις της Οδη¬ 
γίας 89/629/ΕΟΚ/4.12.1989 για τον περιορισμό του θορύβου 
που προκαλείται απο υποηχητικά αεριωθούμενα πολιτικά αερο¬ 
πλάνα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 4 του Ν. 1338/1983 «περί εφαρμογής του 
Κοινοτικού Δικαίου» (ΦΕΚ 34/Α), όπως αντικαταστάθηκε με το άρθρο 
6 του Ν.' 1440/1984 «περί συμμετοχής της Ελλάδος στο κεφάλαιο 
κ.λ.π.» (ΦΕΚ 70/Α) και τροποποιήθηκε με το άρθρο 7 του Ν. 1775/ 
1988 «Εταιρείες Παροχής Επιχειρηματικού Κεφαλαίου και άλλες δια¬ 
τάξεις» (ΦΕΚ 101/Α). 

2. Την υπ’ αριθμ. Υ1073/10.5.1990 κοινή απόφαση του Πρωθυ¬ 
πουργού και του Υπουργού Εθνικής Οικονομίας (ΦΕκ 312Β) όπως συ¬ 
μπληρώθηκε από την υπ’ αριθμ. Υ1134/2.7.90 όμοια (ΦΕκ 474Β). 

3. Την με αριθμό 314/1990 γνωμοδότηση του Συμβουλίου της 
Επικράτειας, μετά από πρόταση του Υπουργού Μεταφορών και Επικοι¬ 
νωνιών και του Υφυπουργού Εθνικής Οικονομίας, αποφασίζουμε: 

Άρθρο 1. 

Σκοπός του παρόντος Διατάγματος είναι η προσαρμογή της Ελληνι¬ 
κής Νομοθεσίας προς τις διατάξεις της οδηγίας με αριθμ. 89/629/ 
ΕΟΚ, του Συμβουλίου των Ευρωπαϊκών Κοινοτήτων που δημοσιεύ- 
θηκε στην επίσημη Εφημερίδα των Ευρωπαϊκών Κοινοτήτων της 
13.12.1989 (Ε363, σελίδα 27). 

2. Οι διατάξεις του παρόντος Διατάγματος δεν εφαρμόζονται στα αε¬ 
ροπλάνα που έχουν μέγιστο βάρος κατά την απογείωση μέχρι και 
34.000 ΚΟΚ και χωρητικότητα μέχρι 19 θέσεις. 

Άρθρο 2. 

1. Πολιτικό υποηχητικό αεριωθούμενο αεροπλάνο που εγγράφεται 
στα Μητρώα Ελληνικών Πολιτικών αεροσκαφών (νηολόγιο) μετά την 
1η Νοεμβρίου 1990·, δεν χρησιμοποιείται στην Ελλάδα μετά την ημερο¬ 
μηνία αυτή αν δεν είναι, εφοδιασμένο με πιστοποιητικό θορύβου, το 
οποίο έχει εκδοθεί σύμφωνα με τους κανόνες που καθορίζονται στο άρ¬ 
θρο 4 του κεφ. Β’ του ΠΔ 1178/1981 «περί της μετρήσεως και του 
ελέγχου του θορύβου αεροσκαφών» (ΦΕΚ 291/Α). 

2. Η παράγραφος 1 του άρθρου αυτού δεν ισχύει για τα αεροπλάνα, 
τα οποία είναι εγγεγραμμένα στα Μητρώα Ελληνικών Πολιτικών αερο¬ 
σκαφών μέχρι και την 1η Νοεμβρίου 1990. 

Άρθρο 3. 

Η Υπηρεσία Πολιτικής Αεροπορίας (ΥΠΑ) του Υπουργείου Μεταφο¬ 
ρών και Επικοινωνιών θα ελέγχει τις συμφωνίες μίσθωσης ή ναύλωσης 
αεροπλάνων ώστε να αποφευχθεί ή μέσω αυτών καταστρατήγηση των 
διατάξεων του παρόντος Διατάγματος. 

Άρθρο 4. 

Η ΥΠΑ μπορεί να εγκρίνει εξαιρέσεις από τις διατάξεις του άρθρου 2 
του παρόντος ως εξής: 

α) Για αεροπλάνα με ιστορικό ενδιαφέρον, 
β) Για αεροπλάνα τα οποία χρησιμοποιούνται από Ελληνικές Αεροπορι¬ 
κές Εταιρείες πριν από την 1 Νοεμβρίου 1989 με ισχύουσες συμβάσεις 
μίσθωσης - αγοράς ή χρημαυοδοτικής μίσθωσης και τα οποία, στο 
πλαίσιο αυτό, είναι νηολογημένα σε Κράτος μη μέλος της ΕΟΚ. 


γ) Για αεροπλάνα τα οποία έχουν εκμισθωθεί με χρηματοδοτική μί¬ 
σθωση σε Αεροπορική Εταιρεία εκμετάλλευσης Κράτους μη μέλους της 
■ ΕΟΚ και τα οποία εξ αιτίας του γεγονότος αυτού έχουν διαγράφει προ¬ 
σωρινά από τα Μητρώα Ελληνικών Πολιτικών Αεροσκαφών. 

δ) Για αεροπλάνο το οποίο αντικατέστησε άλο το οποίο καταστρά¬ 
φηκε από ατύχημα και το οποίο η Εταιρεία εκμετάλλευσης δεν μπορεί 
να αντικαταστήσει με συγκρίσιμο αεροσκάφος διαθέσιμο στην αγορά, το 
οποίο να έχει Πιστοποιητικό θορύβου, όπως ορίζεται στο άρθρο 2 παρά¬ 
γραφος 1 του παρόντος Διατάγματος, υπό τον όρο ότι το αεροσκάφος 
αντικατάστασης νηολογείται εντός έτους από το ατύχημα, και 

3) Για αεροπλάνα εφοδιασμένα με κινητήρες που έχουν συντελεστή 
παράκαμψης (ΒΥ ΡΑ58 ΚΑΤΙΟ) τουλάχιστον 2. 

Άρθρο 5. 

Η ΥΠΑ μπορεί να εγκρίνει εξαιρέσεις από το άρθρο 2 για μιά πρώτη 
περίοδο, η οποία δεν μπορεί να υπερβαίνει τα τρία (3) έτη, ανανεώσιμη 
για περιόδους οι οποίες δεν υπερβαίνουν τα δύο (2) έτη, υπό.τον όρο ότι 
οι εξαιρέσεις αυτές παύουν να ισχύουν μετά την 31 Δεκεμβρίου 1995, 
εφόσον πρόκειται: 

α) Γ ια αεροπλάνα τα οποία μισθώνονται βραχυχρονίως από Κράτος 
μη μέλος της ΕΟΚ εφόσον η Ελληνική Εταιρεία εκμετάλλευσης αποδει- 
κνύει ότι αυτό αποτελεί συνήθη πρακτική στον τομέα δραστηριότητάς 
της και ότι διαφορετικά η συέχιση της λειτουργίας της θα επηρεαζόταν 
δυσμενώς. 

β) Για αεροπλάνα για τα οποία η Ελληνική Εταιρεία εκμετάλλευσης 
αποδεικνύει ότι σε περίπτωση μη χρησιμοποιήσεώς των, η συνέχιση της 
λειτουργίας της επηρεάζεται δυσμενώς, σε έκταση που υπερβαίνει τα εύ¬ 
λογα πλαίσια. 

Άρθρο 6. 

Η ισχύς του Διατάγματος αυτού αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 22 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ - ΐ"·- · 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΠΑΠΑΣΤΑΜΚΟΣ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

-♦- 

ΠΡΑΞΕΙΣ ΥΠ ΟΥΡΓΙΚΟΥ Σ ΥΜΒΟΥΛΙΟΥ 

( 8 ) 

Πράξη 112 της 26 Σεπτεμβρίου 1990 
Κατάργηση των δελτίων ελευθέρου; κυκλοφορίοις και μειωμένης τιμής 
εισιτηρίων στον Ο.Σ.Ε. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 64 του Ν. 1892/1990 «Για τον εκσυγ¬ 
χρονισμό και την ανάπτυξη και άλλες διατάξεις» (ΕτΚ Α' 101/90). 

β. Την από 14.9.90 πρόταση των Υπουργών Εθνικής Οικονομίας 
και Μεταφορών και Επικοινωνιών, αποφασίζει: 

1. Καταργούνται όλα τα ελευθέρας και μειωμένης τιμής εισιτήρια 
στον Ο.Σ.Ε. εκτός των αναπήρων πολέμου και των συνοδών τους και 
των πολυτέκνων, που διατηρούνται όπως ισχύουν μέχρι σήμερα. 

2. Για τα άτομα με ειδικές ανάγκες θα χορηγούνται ελευθέρου; από 
το Υπουργείο Υγείας, Πρόνοιας και Κοινωνικών Ασφοιλίσεων, με μέρι¬ 
μνα και δαπάνες του, σύμφωνα με τις διαδικασίες και προϋποθέσεις που 
θα καθορισθούν απ’ αυτό με υπουργική απόφαση. 

3. Για τους μαθητές διατηρείται το ίδιο καθεστώς όπως ισχύει μέχρι 
σήμερα. 

4. Οι φοιτητές και σπουδαστές θα πληρώνουν μειωμένο εισιτήριο 
κατά 25%. 

5. Για τους εργαζομένους στον Ο.Σ.Ε. παραμένει το δικαίωμα χρήση 
από τους ίδιους και μόνον ελευθέρας ή μειωμένης τιμής εισιτηρίου, 

όπως ισχύει μέχρι σήμερα, στον οργανισμό τους. 

6. Εξακολουθούν να ισχύουν τα ειδικά τιμολόγια του Ο.Σ.Ε'. που 
αφορούν στην άσκηση τιμολογιακής πολιτικής, καθώς και ό,τι προβλέ- 
πεται για τα ελευθέρας και μειωμένης τιμής εισιτήρια από διεθνείς συμ¬ 
βάσεις μετά αλλοδαπών δικτύων ή οργανισμών ή γενικότερες ρυθμίσεις 
που προβλέπονται από την Κοινοτική νομοθεσία. 


Αυτή η πράξη να δημοσιευθεί στην Εφημερίδα της Κυβερνήσεως. 
Ο Πρόεδρος Οι Αντιπρόεδροι Τά Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




